PMIndiaData/PMIndiaSum huggingface dataset:
गुरु पौर्णिमेनिमित्त पंतप्रधानांच्या जनतेला शुभेच्छा

पंतप्रधान नरेंद्र मोदी यांनी गुरू पौर्णिमेनिमित्त देशातील जनतेला शुभेच्छा दिल्या आहेत. ‘गुरू पौर्णिमेच्या पवित्र प्रसंगी देशवासियांना अनेक शुभेच्छा. आपल्या समाजात गुरूला आदराचे स्थान आहे. आपल्याला नेहमी प्रेरणा देणाऱ्या आणि आपल्यातील चांगुलपणाला प्रोत्साहन देणाऱ्या गुरूंचे मन:पूर्वक आभार’ असे पंतप्रधानांनी म्हटले आहे.
येत्या 25 ऑगस्टला पंतप्रधान नरेंद्र मोदी, सर्व राज्ये आणि केंद्रशासित प्रदेशांच्या श्रममंत्र्यांच्या राष्ट्रीय कामगार परिषदेत करणार मार्गदर्शन

नवी दिल्ली, 23 ऑगस्ट 2022 पंतप्रधान नरेंद्र मोदी येत्या 25 ऑगस्ट रोजी, दुपारी साडेचार वाजता, सर्व राज्ये आणि केंद्रशासित प्रदेशातील श्रम मंत्र्यांच्या राष्ट्रीय परिषदेत दूरदृश्य प्रणालीद्वारे मार्गदर्शन करतील. केंद्रीय श्रम आणि रोजगार मंत्रालयाने आंध्रप्रदेशात तिरूपती इथे, 25 आणि 26 ऑगस्ट रोजी, ही परिषद आयोजित केली आहे. भारतातील सहकार्यात्मक संघराज्य भावनेतून आयोजित करण्यात आलेल्या या परिषदेत, श्रम आणि कामगारांसंबंधीच्या विविध मुद्यांवर चर्चा होणे अपेक्षित आहे. तसेच केंद्र आणि राज्य सरकारांमध्ये अधिक चांगली धोरणे आखली जावीत, तसेच, कामगारांच्यासाठी असलेल्या कल्याणकारी योजनांची प्रभावी अंमलबजावणी व्हावी, यासाठी केंद्र आणि राज्यांमधील समन्वय वाढवण्यासही या परिषदेमुळे मदत होईल. या परिषदेत, चार संकल्पनांवर आधारित सत्रे असतील. कामगारांना सार्वत्रिक सामाजिक सुरक्षा व्यवस्था उपलब्ध व्हावी, यासाठी ई-श्रम पोर्टलवर सामाजिक सुरक्षा योजनांची नोंदणी उपलब्ध करुन देण्याविषयी; राज्यसरकार संचालित ईएसआय रुग्णालयांच्या माध्यमातून चालवली जाणारी, ‘स्वास्थ्य से समृद्धी’ योजना आणि त्याची पीएमजन आरोग्य योजनेशी सांगड घालणे, चार कामगार संहितांच्या अंतर्गत नियम निश्चित कारणे; व्हीजन श्रमेव जयते @2047, या चार संकल्पनांसह, कामाची समान परिस्थिती, सर्व कामगारांसाठी सामाजिक सुरक्षा, यात असंघटित आणि प्लॅटफॉर्म वर काम करणारे कुली, लैंगिक समानता, अशा विविध मुद्यांवर चर्चा होण्याची अपेक्षा आहे.
उदयपूर इथे विविध महामार्ग प्रकल्पाचे पंतप्रधानांनी केले उदघाटन आणि भूमिपूजन, प्रताप गौरव केंद्रालाही भेट

पंतप्रधान नरेंद्र मोदी यांनी आज राजस्थानमधल्या उदयपूर इथे अनेक महत्वाच्या प्रकल्पाचे भूमिपूजन आणि उद्धघाटनही केले. मेवाडच्या वीरभूमीत आल्याने आपण प्रभावित झाल्याचे पंतप्रधानांनी या कार्यक्रमात बोलताना सांगितले. नैसर्गिक आपत्तीत सापडलेल्या जनतेच्या या संकट समयी केंद्र सरकार पाठीशी असून या आव्हानांवर जनता मात करेल आणि आणखी जोमाने आगेकूच करेल असा विश्वास पंतप्रधानांनी व्यक्त केला. 15000 कोटी रुपयांपेक्षा जास्त प्रकल्पांचे आज एकाच कार्यक्रमात उदघाटन अथवा भूमिपूजन करण्यात आले. देशाच्या प्रगतीसाठी पायाभूत प्रकल्प महत्वाचे आहेत असे सांगून पायाभूत प्रकल्पाच्या विशेषतः दळणवळण प्रकल्पातला विलंब देशाला परवडणारा नाही असे पंतप्रधान म्हणाले.रस्ते प्रकल्पासारखे प्रकल्प जनतेच्या जीवनात नवी ऊर्जा आणतात असे पंतप्रधान म्हणाले. माजी पंतप्रधान अटलबिहारी वाजपेयी यांनी सुरु केलेल्या सुवर्ण चतुष्कोण प्रकल्पाचा उल्लेख करत त्यामुळे शेतकरी वर्ग बाजारपेठेशी जोडला गेल्याचे पंतप्रधान म्हणाले. उत्तम दळणवळण सुविधांद्वारे राजस्थानच्या पर्यटनाला लाभ होईल आणि त्यामुळे पर्यटनालाही चालना मिळेल असे ते म्हणाले. ग्रामीण भागातल्या कुटुंबाना एलपीजी जोडणी देणाऱ्या उजवला यॉर्कनेच उल्लेख त्यांनी केलावस्तू आणि सेवा करामुळे, .राज्यांच्या सीमांवर ताटकळत थांबण्याचा वाहनांचा वेळ वाचल्यामुळे देशाच्या अर्थव्यवस्थेला मोठा लाभ झाल्याचे ते म्हणाले.पंतप्रधानांनी प्रताप केंद्रालाही भेट दिली. पी. आई.बी./ बी.गोखले/ एन चितळे
संसदेचे पावसाळी अधिवेशन सुरु होण्याआधी पंतप्रधानांचे वक्तव्य

नमस्कार मित्रहो, संसदेचे पावसाळी अधिवेशन आजपासून सुरु होत आहे. उन्हाळ्यानंतर पहिला पाऊस मृद्‌गंध निर्माण करतो तसेच हे पावसाळी अधिवेशन जीएसटीच्या यशस्वी अंमलबजावणीमुळे नवचैतन्यानं भारले आहे. जेव्हा देशातले सर्व राजकीय पक्ष, सर्व सरकारं केवळ आणि केवळ राष्ट्रहिताचा विचार करुन निर्णय घेतात तेव्हा केवढे मोठे राष्ट्रहिताचे कार्य होते ते जीएसटीच्या यशातून सिद्ध झाले आहे. “एकत्र बलवान होऊ” ही जीएसटीमागची प्रेरणा आहे. ही प्रेरणा या अधिवेशनातही वृद्धिंगत होवो. हे अधिवेशन अनेकदृष्ट्या महत्वाचे आहे. 15 ऑगस्टला स्वातंत्र्य मिळून सात दशकं पूर्ण होत आहेत. 9 ऑगस्टला 75 वर्ष होत आहेत. “ छोडो भारत” चळवळीला 75 वर्ष पूर्ण होत आहेत. याच अधिवेशनात देशाला नवे रार्ष्टपती आणि उपराष्ट्रपती निवडण्याची संधी मिळत आहे. एक प्रकारे देशाच्या वाटचालीतील महत्वपूर्ण घटनांचा हा कालखंड आहे. त्यामुळे साहजिकच देशवासियांचे लक्ष या पावसाळी अधिवेशनावर विशेषत्वाने राहील. पावसाळी अधिवेशनाच्या सुरुवातीला आम्ही देशातल्या शेतकऱ्यांना अभिवादन करतो. या मोसमात कठोर परिश्रम घेऊन शेतकरी देशवासियांच्या अन्नधान्याची सोय करुन अन्नसुरक्षा देतात. या पावसाळी अधिवेशनात सर्व राजकीय पक्ष, सर्व माननीय संसद सदस्य राष्ट्रहिताचे महत्वाचे निर्णय घेतील. उत्तम चर्चा करतील. प्रत्येक निर्णयात, व्यवस्थेत आपले मौलिक योगदान देण्याचा प्रयत्न आपण सगळे मिळून करु, असा मला विश्वास वाटतो. तुम्हा सर्वांना धन्यवाद !
पंतप्रधान नरेंद्र मोदी आणि पोर्तुगालचे पंतप्रधान एच इ अंटॉनियो कोस्टा यांच्यात दूरध्वनीवरुन चर्चा

पंतप्रधान नरेंद्र मोदी आणि पोर्तुगालचे पंतप्रधान एच इ अंटॉनियो कोस्टा यांच्यात आज दूरध्वनीवरुन चर्चा झाली. पोर्तुगालचे अध्यक्ष मार्सेलो रिबेलो डिसूझा यांनी फेब्रुवारी महिन्यात केलेल्या भारताच्या दौऱ्याचे पंतप्रधानांनी यावेळी स्मरण केले. दोन्ही नेत्यांमध्ये कोविड१९ची सद्यस्थिती आणि त्याचा अर्थव्यवस्थेवर होणारा परिणाम कमी करण्यासाठी सुरु असलेल्या उपाययोजनांवर चर्चा केली. या संकटातून बाहेर पडण्यासाठी पंतप्रधान कोस्टा करत असलेल्या उपाययोजनांचे मोदींनी कौतुक केले. राष्ट्रीय स्तरावर पूर्वदक्षता घेऊन करण्यात आलेल्या उपाययोजनांमुळे कोरोनाचे संक्रमण रोखण्यात मदत झाली, असे मत उभय नेत्यांनी व्यक्त केले. या परिस्थितीचा सामना करण्यासाठी एकमेकांना सर्वतोपरी सहाय्य करण्याचे आश्वासन दोन्ही नेत्यांनी दिले. कोविड-19 च्या लढ्यात संशोधन आणि परस्पर सहकार्य करण्याची तयारीही त्यांनी दर्शवली. लॉकडाऊनमुळे जे भारतीय नागरिक पोर्तुगालमधून मायदेशी परतू शकले नाहीत, त्यांच्या व्हिसाची मुदत वाढवून दिल्याबद्दल पंतप्रधान मोदी यांनी कोस्टा यांचे आभार मानले.भारतात अडकलेल्या पोर्तुगीज नागरिकांना दिलेल्या सुविधांबाबत कोस्टा यांनी भारतीय अधिकाऱ्यांचे आभार मानले. सध्याच्या कोविडच्या संकटात आणि त्यानंतरही परस्परांच्या संपर्कात राहून परिस्थतीवर मात करण्यासाठी सल्लामसलत करण्यावर दोन्ही नेत्यांनी सहमती व्यक्त केली.
सुवर्णविषयक योजनांच्या  शुभारंभानंतर पंतप्रधानांचे वक्तव्य

पंतप्रधान नरेंद्र मोदी यांनी आज 7 रेसकोर्स येथे एका समारंभात सुवर्णविषयक तीन योजनांचा शुभारंभ केला. सुवर्णमुद्रीकरण योजना, सार्वभौम सुवर्णरोखे योजना आणि भारत सुवर्ण नाणी अशा या तीन योजना आहेत. या तीन योजना म्हणजे “सोने पे सुहागाचे” उत्तम उदाहरण असल्याचे वक्तव्य पंतप्रधानांनी यावेळी केले. भारताकडे 20 हजार टन सोने असल्याने भारताला गरीब देश म्हणून संबोधण्याचे कोणतेही कारण नाही, असे पंतप्रधानांनी सांगितले. देशात उपलब्ध असलेल्या सोन्याचा उत्पादनक्षम वापर झाला पाहिजे आणि या योजनांनी ते लक्ष्य साध्य करण्याचा मार्ग आपल्याला दाखवला आहे, असे ते म्हणाले. भारतीय समाजात सोने हे महिला सक्षमीकरणाचा एक स्रोत असून या योजना सक्षमीकरणाचे महत्त्व अधोरेखित करतात, असे पंतप्रधान म्हणाले. भारतात कुटुंबाचे पिढयान्‌पिढया असणाऱ्या सोनाराशी असलेल्या विश्वासाच्या नात्याचाही पंतप्रधानांनी उल्लेख केला. भारतातील सोनारांना या योजनांची सखोल माहिती झाल्यानंतर तेच या योजनांचे सर्वात मोठे प्रतिनिधी ठरतील, असा विश्वास त्यांनी व्यक्त केला. अशोकाचे चिन्ह असणाऱ्‍या भारत सुवर्ण नाण्यांचे प्रकाशनही भारतासाठी अभिमानाची बाब असल्याचे पंतप्रधानांनी सांगितले. आता यापुढे लोकांना परदेशातील सुवर्ण नाण्यांवर अवलंबून राहायला नको, असेही पंतप्रधान म्हणाले. या योजनांबाबतच्या संकेत स्थळाचे उद्‌घाटनही पंतप्रधानांच्या हस्ते झाले. यावेळी सुरुवातीच्या सहा गुंतवणकदारांना गुंतवणूकीची प्रमाणपत्र पंतप्रधानांच्या हस्ते देण्यात आली. केंद्रीय वित्तमंत्री अरुण जेटली, वाणिज्य राज्यमंत्री निर्मला सितारामण आणि केंद्रीय वित्त राज्यमंत्री जयंत सिन्हा यावेळी उपस्थित होते.
तेल साठवणूक आणि व्यवस्थापनाविषयी भारत आणि  आयएसपीआरएल  आणि यूएई यांच्यातल्या अंतिम करारावर स्वाक्षऱ्या करायला केंद्रीय मंत्रिमंडळाची मान्यता

तेल साठवणूक आणि व्यवस्थापनाविषयी, इंडियन स्ट्रॅटेजिक पेट्रोलियम रिझर्व्ह, आयएसपीआरएल आणि यूएई अर्थात संयुक्त अरब अमिराती मधल्या अबू धाबी नॅशनल ऑइल कंपनी यांच्यातल्या अंतिम करारावर स्वाक्षऱ्या करायला केंद्रीय मंत्रिमंडळाने मान्यता दिली आहे. या करारानुसार,अबू धाबी कंपनी 0.81 एम एम टी अथवा 5,860,000 दशलक्ष कच्च्या तेलाची पिंपे आयएसपीआरएलच्या मंगलोर इथल्या साठवणूक केंद्राला पुरवणार आहे. भारत आणि संयुक्त अरब अमिराती हे धोरणात्मक भागीदार आहेत.
राजकोट इथल्या सामाजिक अधिकारिता शिबिराला पंतप्रधानांनी केले संबोधित , दिव्यांगांना साहाय्य साधने आणि उपकरणे प्रदान

राजकोट इथल्या सामाजिक अधिकारिता शिबिराला पंतप्रधाना नरेंद्र मोदी यांनी आज संबोधित केले. दिव्यांग लाभार्थीना साहाय्य साधने आणि उपकरणेही त्यांनी प्रदान केली. देशातल्या गरिबांसाठी केंद्र सरकार पूर्णपणे समर्पित असल्याचे त्यांनी सांगितले . दिव्यांग बंधुभगिनींच्या जीवनात नावीन्य आणि तंत्रज्ञानाद्वारे कसा बदल घडवता येऊ शकेल यासाठी मार्ग शोधण्याचे आवाहन त्यांनी स्टार्ट अप क्षेत्राला केले. केंद्रीय मंत्री थावरचंद गेहलोत आणि त्यांच्या सहकाऱ्यांचे कौतुक करताना पंतप्रधान म्हणाले की दिव्यांग बंधुभगिनींच्या कल्याणासाठी ते करत असलेले काम ऐतिहासिक आणि कौतुकास्पद आहे. वर्ष २०२२ पर्यंत , आपल्या स्वातंत्र्याच्या ७५ वर्षांपर्यंत प्रत्येक भारतीयाला घर मिळाले असले पाहिजे आणि त्या घरात योग्य सुविधा असल्या पाहिजेत याचा पुनरुच्चार त्यांनी केला.
पंतप्रधानांनी लोकमान्य बाळ गंगाधर टिळक यांच्या (शंभराव्या)100 व्या पुण्यतिथीनिमित्त वाहिली आदरांजली

पंतप्रधान नरेंद्र मोदी यांनी आज लोकमान्य बाळ गंगाधर टिळक यांना त्यांच्या शंभराव्या पुण्यतिथीनिमित्त आदरांजली वाहिली. “संपूर्ण देश लोकमान्य बाळ गंगाधर टिळक यांच्यासमोर नतमस्तक होत आहे. त्यांचे बुध्दीसामर्थ्य, धैर्य, न्यायभावना,आणि स्वराज्याची संकल्पना कायम प्रेरणा देत राहील,” असे पंतप्रधानांनी आपल्या ट्विटर संदेशात म्हटले आहे.
प्रसूति लाभ कायदा, 1961 मध्ये सुधारणा

पंतपधान नरेंद्र मोदी यांच्या अध्यक्षतेखालील केंद्रीय मंत्रिमंडळाने प्रसूति लाभ कायदा, 1961 सुधारणांना प्राथमिक मंजूरी देऊन संसदेत प्रसूति लाभ (सुधारणा) विधेयक, 2016 सादर केले. प्रसूति लाभ कायदा 1961, प्रसूति कालावधीत महिलांच्‍या नोकरीला संरक्षण प्रदान करतो आणि यामुळे महिलांना प्रसूति कालावधीतील लाभ मिळतात. संघटित क्षेत्रात काम करणाऱ्या अंदाजे 1.8 दशलक्ष महिलांना या सुधारणांचा लाभ मिळेल.
पंतप्रधान नरेंद्र मोदी आणि युरोपीय परिषदेचे अध्यक्ष चार्ल्स मायकेल यांच्यात दूरध्वनीद्वारे संभाषण

नवी दिल्‍ली, 1 मार्च 2022 पंतप्रधान नरेंद्र मोदी यांनी युरोपिअन काउन्सिल म्हणजे युरोपीय परिषदेचे अध्यक्ष चार्ल्स मायकेल यांच्याशी दूरध्वनीवरून संवाद साधला.. युक्रेनमधील ढासळती स्थिती आणि मानवी संकट याबद्दल पंतप्रधान मोदी यांनी चिंता व्यक्त केली. 'हिंसाचार थांबवून संवाद व वाटाघाटींच्या मार्गाचा अवलंब करावा' असे आवाहन भारत सातत्याने करत असल्याचा पुनरुच्चारही पंतप्रधान मोदी यांनी केला. 'आंतरराष्ट्रीय कायदे, संयुक्त राष्ट्रांची सनद आणि सर्व राष्ट्रांच्या प्रादेशिक अखंडतेचा व सार्वभौमत्वाचा आदर यांवरच विद्यमान जागतिक व्यवस्था आधारलेली आहे', हे पंतप्रधानांनी अधोरेखित केले. उभय पक्षांमधील संवादाचे पंतप्रधान मोदी यांनी स्वागत केले. सर्व लोकांपर्यंत मुक्त आणि अडथळाविरहित पोहोचणे शक्य असावे आणि सर्वांची सुरळीत ये-जा सुनिश्चित करण्याच्या महत्वावर त्यांनी भर दिला. युक्रेनमधील प्रभावित भागांत मदतीसाठी तातडीने औषधांसह अन्य वस्तू पुरवण्याचे भारताच्या प्रयत्नांबाबत पंतप्रधानांनी मोदी यावेळी माहिती दिली.
देशभरातील उज्ज्वला लाभार्थ्यांशी पंतप्रधानांनी साधला संवाद

पंतप्रधान नरेंद्र मोदी यांनी देशभरातील उज्ज्वला लाभार्थींशी व्हिडिओ कॉन्फरन्सद्वारे संवाद साधला. या संवादासाठी देशभरातल्या 600 हून अधिक केंद्रांवर प्रत्येकी 3 उज्ज्वला लाभार्थी उपस्थित होत्या. नरेंद्र मोदी ॲप, विविध दूरचित्रवाणी वृत्त वाहिन्या आणि सोशल मिडिया मंच तसेच इतर माध्यमातून सुमारे 10 लाख लोकांनी हा संवाद अनुभवला. तंत्रज्ञानाच्या माध्यमातून लाभार्थ्यांशी संवाद साधून त्यांचे अनुभव जाणून घेता आल्याबद्दल पंतप्रधानांनी आनंद व्यक्त केला. उज्ज्वला योजना प्रगतीचे चिन्ह ठरत आहे, असे पंतप्रधान म्हणाले. यापुढे मोठे सामाजिक परिवर्तन घडत असून देशाचा सर्वंकष विकास होत असल्याचे त्यांनी सांगितले. उज्ज्वला योजनेअंतर्गत, ग्रामीण भागातल्या सुमारे 4 कोटी महिलांना आतापर्यंत स्वयंपाकाच्या गॅसची जोडणी मिळाली आहे. 2014 पासून 4 वर्षात 10 कोटी नव्या एलपीजी जोडण्या जारी करण्यात आल्या आहेत. 1955 ते 2014 या 6 दशकांच्या कालावधीत या जोडण्या 13 कोटी होत्या. मुन्शी प्रेमचंद यांनी 1933 मध्ये लिहिलेल्या कथेचा उल्लेख करून बनवण्याचे महत्त्व अधोरेखित केले. उज्ज्वला योजनेमुळे अधिक चांगले आारेग्य, विषारी धुरापासून सुटका आणि स्वच्छ ऊर्जेमुळे अनेक फायदे मिळत असल्याचे त्यांनी सांगितले. यामुळे स्वयंपाक करण्याचा वेळ कमी झाल्याने महिलांना अतिरिक्त उत्पन्न मिळवण्याची मोठी संधी प्राप्त झाली आहे, असे पंतप्रधान म्हणाले. या योजनेत कोणताही दलालाचा सहभाग नसावा याकडे केंद्र सरकार लक्ष देत असून लाभार्थ्यांची निवड पारदर्शक प्रक्रियेतून केली जाते, यावर पंतप्रधानांनी भर दिला. देशातल्या 69 टक्के खेड्यांमध्ये आता 100 टक्के एलपीजी जोडण्या देण्यात आल्या असून 81 टक्के खेड्यात 75 टक्क्यांहून अधिक जोडण्या देण्यात आल्याचे पंतप्रधान म्हणाले. एलपीजी जोडणीमुळे स्वयंपाक करायच्या वेळेत कशी बचत झाली आणि संपूर्ण कुटुंबाच्या जीवनमानाचा दर्जा कसा उंचावला हे लाभार्थ्यांनी पंतप्रधानांशी संवाद साधताना स्पष्ट केले.
अर्जेंटिनामधील अध्यक्षीय निवडणुकीत झालेल्या विजयाबद्दल पंतप्रधानांनी अल्बर्टो फर्नांडीज यांचे  केले अभिनंदन

अर्जेंटिनामधील अध्यक्षीय निवडणुकीत झालेल्या विजयाबद्दल पंतप्रधानांनी अल्बर्टो फर्नांडीज यांचे अभिनंदन केले. “राष्ट्रपतीपदाच्या निवडणुकीत तुमच्या प्रभावी विजयाबद्दल अल्बर्टो फर्नांडीज आपले हार्दीक अभिनंदन. भारत आणि अर्जेंटिनामधील सामरिक भागीदारीचा विस्तार अधिक दृढ व्हावा यासाठी आपल्याबरोबर काम करण्याची अपेक्षा आहे, ”असे पंतप्रधान म्हणाले.
आयबीएसएफ जागतिक स्नूकर अजिंक्यपद स्पर्धा जिंकल्याबद्दल पंकज अडवाणीचे पंतप्रधानांकडून अभिनंदन

अलिकडेच झालेल्या आयबीएसएफ जागतिक स्नूकर अजिंक्यपद स्पर्धेत 18 वे जागतिक अजिंक्यपद पटकावल्याबद्दल पंतप्रधान नरेंद्र मोदी यांनी पंकज अडवाणीचे अभिनंदन केले आहे. पंतप्रधान म्हणाले,” अलिकडेच झालेल्या आयबीएसएफ जागतिक स्नूकर अजिंक्यपद स्पर्धेत कारकीर्दीतील 18 वे जागतिक अजिंक्यपद पटकावल्याबद्दल पंकज अडवाणीचे अभिनंदन. तुझ्या कामगिरीचा आम्हाला खूप अभिमान वाटतो.”
पंतप्रधानांनी देशवासियांना दिल्या दिवाळीच्या शुभेच्छा

पंतप्रधान नरेंद्र मोदी यांनी देशवासियांना दिवाळी निमित्त शुभेच्छा दिल्या आहेत. त्यांनी दिव्यांचा हा उत्सव प्रत्येकाच्या जीवनात आनंद आणि उत्तम आरोग्य घेऊन येवो, अशी सदिच्छाही व्यक्त केली आहे. पंतप्रधानांनी ट्विट संदेशात म्हटले आहे की, मी सर्वांना दिवाळीच्या शुभेच्छा देतो. दिवाळी ही प्रकाश आणि तेजाशी संबंधित आहे. ही शुभ दीपावली आपल्या जीवनातील आनंद आणि कल्याणाची भावना वृद्धिंगत करू दे. ही दिवाळी तुमचे कुटुंबीय आणि मित्रपरिवारासोबत मोठ्या आनंदाने साजरी होऊ दे अशा मी कामना करतो. दीपावलीसाठी आपल्या सर्वांना शुभेच्छा. प्रकाशाचे हे पर्व प्रत्येकाच्या जीवनात आनंद आणि उत्तम आरोग्य घेऊन येवो.
केंद्र  पुरस्कृत राष्ट्रीय आयुष मिशन योजना 1एप्रिल 2017  पासून 31 मार्च 2020  पर्यंत सुरु ठेवायला मंत्रिमंडळाची मंजुरी

केंद्र पुरस्कृत राष्ट्रीय आयुष मिशन योजना 1एप्रिल 2017 पासून 31 मार्च 2020 पर्यंत सुरु ठेवायला मंत्रिमंडळाने मंजुरी दिली आहे. यासाठी तीन वर्षाकरिता 2400 कोटी रुपये खर्च येणार आहे. 2014 च्या सप्टेंबरमध्ये हे मिशन सुरु झाले आहे. वाजवी दरात आयुष सेवा पुरवण्याच्या उद्देशाने आयुष मंत्रालय राष्ट्रीय आयुष मिशन राबवते.आयुष रुग्णालये आणि दवाखान्यांचा दर्जा उंचावणे, प्राथमिक आरोग्य केंद्रे,जिल्हा रुग्णालयात आयुष सेवा पुरवणे ही या मिशनची वैशिष्टये आहेत. देशात विशेषतः दुर्गम भागात आयुष आरोग्य सेवा/ शिक्षण पुरवून राज्ये आणि केंद्रशासित प्रदेशांच्या प्रयत्नांना जोड देऊन आरोग्य सेवेतली त्रुटी दूर करण्यासाठी राष्ट्रीय आयुष मिशन हाती घेण्यात आले आहे.मिशन अंतर्गत या विभागातल्या विशिष्ट गरजांवर विशेष लक्ष पुरवण्यात येते. या मिशनमुळे आयुष सेवेअंतर्गत आरोग्य सुविधांची संख्या वाढवून आणि उत्तम औषध आणि प्रशिक्षित मनुष्यबळ उपलब्ध करून आयुष आरोग्य सेवांची व्याप्ती वाढणार आहे. त्याचबरोबर सुसज्ज आयुष शैक्षणिक संस्थांची संख्या वाढवून त्याद्वारे आयुष शिक्षणात सुधारणा होणार आहे.
सौदी अरेबियाच्या युवराजांची पंतप्रधानांनी घेतली रियाध येथे भेट

पंतप्रधान नरेंद्र मोदी यांनी सौदी अरेबियाचे युवराज अब्दूलअझीझ बिन सलमान अल सौद यांची भेट घेऊन त्यांच्याशी ऊर्जा संबंधित अनेक प्रकरणांवर चर्चा केली तसेच भारत सौदी अरेबिया यांच्या दृढ संबंधात ऊर्जा हा एक महत्वाचा स्तंभ असल्याचे पंतप्रधान म्हणाले. सौदी अरेबिया आणि भारतादरम्यान ऊर्जा संदर्भात अधिक वाटाघाटी आवश्यक असल्याचे पंतप्रधान म्हणाले.
पंतप्रधानांनी अंटार्क्टिकाच्या माऊंट विन्‍सन मोहिमेसाठी अरुनिमा सिन्हाकडे तिरंगा सोपवला

पंतप्रधान नरेंद्र मोदी यांनी अंटार्क्टिकातील माऊंट विन्सन मोहिमेसाठी अरुनिमा सिन्हाकडे तिरंगा सुपूर्द केला. माऊंट एव्हरेस्ट शिखर सर करणारी पहिली दिव्यांग महिला अरुनिमा सिन्हा हिने आज नवी दिल्लीत पंतप्रधानांची भेट घेतली आणि त्यांना आपल्या अंटार्क्टिका गिर्यारोहण मोहिमेची माहिती दिली. मोदी यांनी तिच्या उल्लेखनीय कामगिरीची प्रशंसा केली आणि नवीन मोहिमेसाठी शुभेच्छा दिल्या. अरुनिमा सिन्हाने यापूर्वी पाच खंडांमधील सर्वोच्च शिखरे पादाक्रांत केली आहेत आणि अशी कामगिरी करणारी ती पहिली दिव्यांग महिला बनली आहे.
पंतप्रधानांच्या व्लादिव्होस्टोक दौऱ्यादरम्यान करण्यात आलेले सामंजस्य करार

1. संयुक्त निवेदन "विश्वास आणि भागीदारीच्या माध्यमातून सहकार्याची नवी शिखरे गाठणे" 2. भारत–रशिया व्यापार आणि गुंतवणूक वाढीसाठी संयुक्त रणनीती 3. भारत आणि रशिया दरम्यान रशियन लष्करी उपकरणांच्या सुट्या भागांच्या निर्मितीत सहकार्य करण्याबाबत करार 4. दृकश्राव्य सह–निर्मितीत सहकार्याबाबत भारत आणि रशिया यांच्यात करार 5. रस्ते वाहतूक आणि रस्ते उद्योगातील द्विपक्षीय सहकार्याबाबत भारत सरकारचे रस्ते वाहतूक आणि महामार्ग मंत्रालय आणिरशियाच्या परिवहन मंत्रालयादरम्यान सामंजस्य करार 6. चेन्नई बंदर आणि व्लादिव्होस्टोक बंदर दरम्यान सागरी संचार विकसित करण्याबाबत भारताचे नौवहन मंत्रालय आणि रशियाचेपरिवहन मंत्रालय यांच्यात स्वारस्य करार 7. 2019-2022 या कालावधीत सीमाशुल्क उल्लंघन रोखण्यासाठी भारताच्या अर्थ मंत्रालयाच्या केंद्रीय अप्रत्यक्ष कर मंडळ आणिरशियाच्या फेडरल सीमाशुल्क सेवेदरम्यान सहकार्याची योजना 8. वाहतुकीसाठी नैसर्गिक वायूचा वापर करण्याबाबत भारताचे पेट्रोलियम आणि नैसर्गिक वायू मंत्रालय आणि रशियाचे ऊर्जा मंत्रालययांच्यात सामंजस्य करार 9. तेल आणि वायू क्षेत्रात सहकार्य विस्तारासाठी भारताचे पेट्रोलियम आणि नैसर्गिक वायू मंत्रालय आणि रशियाचे ऊर्जा मंत्रालय यांच्यातकार्यक्रम 10. रशियाच्या सुदूर पूर्वेकडील प्रांतात कोळसा खाण प्रकल्पाच्या अंमलबजावणीत सहकार्यासाठी कोल इंडिया लिमिटेड आणि फार ईस्टइन्व्हेस्टमेंट अँड एक्स्पोर्ट एजन्सी यांच्यात सामंजस्य करार 11. गुंतवणूक सहकार्यासाठी इन्व्हेस्ट इंडिया आणि रशियन डायरेक्ट इन्व्हेस्टमेंट फंड यांच्यात सहकार्य करार 12. इंडियन चेम्बर्स ऑफ कॉमर्स अँड इंडस्त्री महासंघ आणि रॉसकॉन्ग्रेस फाऊंडेशन यांच्यात सहकार्य करार 13. नवीन प्रकल्पांना प्रोत्साहन देण्यासाठी धोरणात्मक उपाययोजनांसाठी इंडियन चेम्बर्स ऑफ कॉमर्स अँड इंडस्त्री महासंघ आणिस्वायत्त स्वयंसेवी संस्था यांच्यात सामंजस्य करार 14. नोवाटेक आणि पेट्रोनेट एलएनजी लि. यांच्यात एलएनजी व्यवसाय आणि एलएनजी पुरवठा संयुक्तपणे विकसित करण्यासाठीसामंजस्य करार 15. रॉसजिओलॉजिया आणि श्रेई इन्फ्रास्ट्रक्चर फायनान्स लिमिटेड यांच्यात सहकार्याबाबत करार
केंद्रीय अन्न प्रक्रिया उद्योग मंत्र्यांच्या अध्यक्षतेखालील शिरोमणी गुरुद्वारा प्रबंधक समितीच्या शिष्टमंडळाने घेतली पंतप्रधानांची भेट

केंद्रीय अन्य प्रक्रिया उद्योग मंत्री हरसिमरत कौर बादल यांच्या अध्यक्षतेखालील शिष्टमंडळाने आज पंतप्रधान नरेंद्र मोदी यांची भेट घेतली. शिरोमणी गुरूद्वारा प्रबंधक समितीच्या सदस्यांचाही या शिष्टमंडळात समावेश होता. गुरूद्वारासह सेवाभावी धार्मिक संस्थांकडून लंगर आणि प्रसादासाठी मोफत दिल्या जाणाऱ्या वस्तूंवर आकारल्या जाणाऱ्या सीजीएसटी आणि आयजीएसटी चे परतावे देऊ करणाऱ्या केंद्र सरकारच्या सेवा भोजन योजनेबद्दल या शिष्टमंडळाने पंतप्रधानांचे आभार मानले. ऊस उत्पादक शेतकऱ्यांवरचे ओझे कमी करण्यासाठी केंद्र सरकारने केलेल्या उपाययोजनांबद्दलही शिष्टमंडळाने पंतप्रधानांचे आभार मानले.
भारत आणि गांबिया यांच्यात पारंपरिक औषध प्रणाली क्षेत्रातल्या सहकार्यासाठीच्या सामंजस्य कराराला मंत्रीमंडळाची मान्यता

भारत आणि गांबिया यांच्यात पारंपरिक औषध प्रणाली क्षेत्रातल्या सहकार्यासाठीच्या सामंजस्य कराराला, पंतप्रधान नरेंद्र मोदी यांच्या अध्यक्षतेखाली आज झालेल्या,केंद्रीय मंत्रीमंडळाच्या बैठकीत,पूर्वलक्षी प्रभावाने मान्यता देण्यात आली. राष्ट्रपती रामनाथ कोविंद यांच्या गांबिया दौऱ्यादरम्यान,31 जुलै 2019 ला या सामंजस्य करारावर स्वाक्षऱ्या झाल्या होत्या. भारत आणि गांबिया यांच्यात पारंपरिक औषध प्रणालीच्या प्रोत्साहनासाठी हा सामंजस्य करार, रूपरेखा प्रदान करेल.त्याचबरोबर,या क्षेत्रात दोन्ही देशांना त्याचा लाभ होईल.सामंजस्य करारामुळे, गांबियामधे,आयुष प्रणालीच्या महत्वाला चालना मिळेल. या सामंजस्य करारामुळे,वैद्यक व्यवसायिकांना प्रशिक्षण देण्यासाठी तज्ञ तसेच पारंपारिक औषध प्रणाली क्षेत्रात संशोधनासाठी,सहयोगात्मक संशोधन करणाऱ्या वैज्ञानिकांचे आदान-प्रदान होऊन पारंपरिक औषध आणि औषध विकास क्षेत्रात नाविन्यतेला वाव मिळेल.
पंतप्रधान नरेंद्र मोदी आणि पोलंडचे राष्ट्राध्यक्ष आंद्रेज डूडा यांच्यात दूरध्वनी संवाद

नवी दिल्‍ली, 1 मार्च 2022 पंतप्रधान नरेंद्र मोदी यांनी आज पोलंडचे राष्ट्रपती आंद्रेज डूडा यांच्याशी दूरध्वनीवरून संवाद साधला. युक्रेनमध्ये अडकलेल्या भारतीयांची सुटका करण्यासाठी पोलंडने केलेल्या सहकार्याबद्दल आणि युक्रेनमधून पोलंडला जाणाऱ्या भारतीयांसाठी व्हिसाच्या अटी शिथिल केल्याबद्दल पंतप्रधान नरेंद्र मोदी यांनी पोलंडचे राष्ट्राध्यक्ष आंद्रेज डूडा यांना धन्यवाद दिले. या अडचणीच्या प्रसंगी भारतीयांची काळजी घेतल्याबद्दल आणि त्यांना देऊ सुविधा केल्याबद्दल पंतप्रधान मोदी यांनी पोलंडच्या नागरिकांचे विशेष कौतुक केले. उभय देशांदरम्यान पूर्वापार चालत आलेल्या मैत्रीपूर्ण संबंधांकडे लक्ष वेधत पंतप्रधानांनी, 2001 च्या गुजरात भूकंपाच्या वेळी पोलंडने केलेल्या मदतीचे कृतज्ञ स्मरण केले. तसेच दुसऱ्या महायुद्धाच्या वेळी अनेक पोलिश कुटुंबे आणि अनाथ बालके यांच्या सुटकेसाठी जामनगरच्या महाराजांनी केलेले कार्यही त्यांनी नमूद केले. भारतीय नागरिकांना मायदेशी आणण्याच्या प्रयत्नांवर देखरेखीसाठी केंद्रीय रस्ते वाहतूक आणि महामार्ग तसेच नागरी विमान वाहतूक राज्यमंत्री जनरल (डॉ.)व्ही.के.सिंग (सेवानिवृत्त) विशेष दूत म्हणून पोलंडमध्ये राहतील, अशी माहितीही पंतप्रधानांनी डूडा यांना दिली. हिंसाचार थांबवून संवाद व वाटाघाटींच्या मार्गाचा अवलंब करावा असे आवाहन भारत सातत्याने करत असल्याचा पुनरुच्चारही पंतप्रधान मोदी यांनी केला. देशांच्या सार्वभौमत्वाचा आणि प्रादेशिक अखंडतेचा आदर करणे महत्त्वाचे आहे, असे त्यांनी अधोरेखित केले.
माता वैष्णो देवी भवन येथे  चेंगराचेंगरीत झालेल्या जीवित हानीबद्दल पंतप्रधानांनी शोक व्यक्त केला

माता वैष्णो देवी भवन येथे चेंगराचेंगरीत झालेल्या जीवित हानीबद्दल पंतप्रधान नरेंद्र मोदी यांनी तीव्र शोक व्यक्त केला आहे. एका ट्विटमध्ये पंतप्रधान म्हणाले, "माता वैष्णो देवी भवन येथे चेंगराचेंगरीमुळे झालेल्या जीवित हानीमुळे अत्यंत दु:ख झाले आहे. शोकाकुल कुटुंबांप्रती शोक व्यक्त करतो. जखमी झालेले लवकरात लवकर बरे होवोत. जम्मू आणि काश्मीरचे नायब राज्यपाल @manojsinha_ जी, मंत्री @डॉ जितेंद्रसिंह जी, @नित्यानंद राय जी यांच्याशी बोललोआणि परिस्थितीचा आढावा घेतला."
अडकलेल्या स्थलांतरितांना  धान्य वाटपासाठी मंत्रिमंडळाने  मंजूर केले‘ आत्मनिर्भर भारत पॅकेज’

सुमारे 8 कोटी स्थलांतरितांना /अडकलेल्या स्थलांतरितांना दर महिन्याला माणशी पाच किलो याप्रमाणे दोन महिन्यांसाठी (मे आणि जून) मोफत धान्य केंद्राच्या कोट्यातून देण्यासाठी, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत पूर्वलक्षी प्रभावाने मंजूरी देण्यात आली. यामुळे सुमारे 2982.27 कोटी रुपयांची अन्नधान्य सबसिडी देता येणार आहे. याखेरीज आंतर राज्य वाहतूक आणि हाताळणी यावर होणारा खर्च, वितरकाचा लाभ/अतिरिक्त वितरक लाभ यासाठी येणारा सुमारे 127.25 कोटी रुपये खर्च पूर्णपणे केंद्र सरकार करणार आहे. त्यानुसार भारत सरकारकडून दिली जाणारी एकूण सबसिडी अंदाजे 3109.52 कोटी रुपये आहे. या धान्यवाटपामुळे कोविड 19 मुळे आर्थिक विवंचनेत सापडलेल्या स्थलांतरित/ अडकलेल्या स्थलांतरितांना दिलासा मिळू शकेल.